Grindavík er taplaust á toppi Iceland Express-deildar kvenna eftir fimm umferðir í deildinni eða fjórðung deildarkeppninnar . Liðið lagði Íslandsmeistara Keflavíkur í sannkölluðum toppleik í Keflavík í gærkvöldi , 90 - 93 , í framlengdum leik . Leikurinn var fyrir margar sakir merkilegur . Grindavík skoraði hvorki fleiri né færri en 33 stig í fjórða leikhluta og vann upp 15 stig forystu Keflavíkur . Þar af skoraði Grindavík 10 síðustu stigin í leiknum og knúði þar með fram framlengingu . Þá voru leikmenn með fjórfalda tvennu og þrefalda tvennu í leiknum .